ผถห. BTS โหวตจ่ายปันผล 0.42 บ./หุ้น แถมวอร์แรนต์ฟรี 10:1
ผถห. BTS โหวตจ่ายปันผล 0.42 บ./หุ้น แถมวอร์แรนต์ฟรี 10:1
ผถห. BTS โหวตจ่ายปันผล 0.42 บ./หุ้น แถมวอร์แรนต์ฟรี 10:1
23 ก.ค. 2562

บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS มีมติอนุมัติการจ่ายเงินปันผลสำหรับรอบระยะเวลาบัญชี สิ้นสุดวันที่ 31 มีนาคม 2562 จากกำไรสุทธิและกำไรสะสมที่ยังไม่ได้จัดสรรตามงบการเงินเฉพาะกิจการ ในอัตรา 0.42 บาทต่อหุ้น (42 สตางค์ต่อหุ้น) หรือ คิดเป็นจำนวนเงินปันผลทั้งสิ้นประมาณ 5,152.5 ล้านบาท
โดยให้จ่ายเงินปันผลงวดสุดท้ายในอัตรา 0.25 บาทต่อหุ้น (25 สตางค์ต่อหุ้น) หรือคิดเป็นจำนวนเงินปันผลที่จะจ่ายอีกประมาณ 3,139.2 ล้านบาท ให้แก่ผู้ถือหุ้นของบริษัท ซึ่งมีรายชื่อปรากฏในสมุดทะเบียนผู้ถือหุ้น ณ วันกำหนดรายชื่อผู้ถือหุ้นที่มีสิทธิในการรับเงินปันผลในวันที่ 31 กรกฎาคม 2562 และกำหนดจ่ายเงินปันผลในวันที่ 15 สิงหาคม 2562
นอกจากนี้มีมติอนุมัติการออกและจัดสรรใบสำคัญแสดงสิทธิที่จะซื้อหุ้นสามัญเพิ่มทุนของบริษัทครั้งที่ 5 (BTS-W5) (“ใบสำคัญแสดงสิทธิ BTS-W5”) ให้แก่ผู้ถือหุ้นเดิมของ บริษัทฯ ตามสัดส่วนการถือหุ้น (Rights Offering) จำนวนไม่เกิน 1,319,569,451 หน่วย โดยไม่คิดมูลค่าในอัตราการจัดสรร 10 หุ้นสามัญเดิม ต่อ 1 หน่วยใบสำคัญแสดงสิทธิ BTS-W5 อายุ 1 ปีโดยกำหนดอัตราการใช้สิทธิอยู่ที่ใบสำคัญแสดงสิทธิ BTS-W5 1 หน่วย มีสิทธิซื้อหุ้นสามัญได้ 1 หุ้น ที่ราคาการใช้สิทธิ 14 บาทต่อหุ้น
นอกจากนี้ BTS ยังอนุมัติใบสำคัญแสดงสิทธิที่จะซื้อหุ้นสามัญ ของบริษัทที่ออกให้แก่พนักงานของบริษัท ฯ และบริษัทย่อยครั้งที่ 5 (BTS-WE) จำนวน 18 ล้านหน่วย อายุ 5 ปี มูลค่าที่ตราไว้หุ้นละ 4 บาท ซึ่ง คิดเป็น ร้อยละ 0.15 ของจำนวนหุน้ ที่มีสิทธิออกเสียงทั้งหมดของบริษัทฯ จำนวน 11,894,252,866 หุ้น (ณ วันที่ 27 พ.ค. 2562 ซึ่งเป็น วันที่คณะกรรมการบริษัทมีมติให้เสนอวาระเรื่องการออกและ จัดสรรใบสำคัญแสดงสิทธิ BTS-WE ต่อที่ประชุมสามัญผู้ถือหุ้น ประจำปี 2562)